cyanic-selkie/wikianc huggingface dataset:
Ναρ Ντος
Έργο
Ο Ναρ Ντος κατάφερε να αναδειχθεί σε έναν από τους σημαντικότερους Αρμένιους συγγραφείς. Η ενασχόλησή του με τη λογοτεχνία ξεκίνησε στις αρχές της δεκαετίας του 1880 μέσω της ποίησης, ωστόσο από το 1886 και μετά αφοσιώθηκε στην πεζογραφία. Μεταξύ άλλων έγραψε διηγήματα, νουβέλες, θεατρικά έργα κλπ. Σημαντικότερα θεωρούνται οι νουβέλες Ο Αγώνας και Ο θάνατος που γράφτηκαν και εκδόθηκαν σχεδόν ταυτόχρονα μεταξύ των ετών 1911 και 1912. Το πρώτο έχει ως αντικείμενο τις ιδεολογικές συγκρούσεις στους κόλπους του αρμενικού ακτιβισμού μεταξύ της συντηρητικής και φιλελεύθερης πλευράς στη δεκαετία του 1890 και το δεύτερο καταπιάνεται με τις έννοιες της ζωής και του θανάτου από την οπτική γωνία ενός αισιόδοξου και ενός πεσιμιστή. Άλλα έργα του είναι οι νουβέλες Ο αληθινός φίλος, Ο ευεργέτης και η υιοθετημένη, το διήγημα Άννα Σαρογιάν κ.ά.
Εξωτερικοί σύνδεσμοι
Κατηγορία:Αρμένιοι συγγραφείς Κατηγορία:Σοβιετικοί αρμενικής καταγωγής Κατηγορία:Σοβιετικοί συγγραφείς
LXLE Linux
Το LXLE είναι διανομή Linux βασισμένη σε πρόσφατη έκδοση παρατεταμένης υποστήριξης (Long-term support, LTS) λειτουργικού συστήματος Ubuntu/Lubuntu και χρησιμοποιεί το περιβάλλον LXDE. Έχει μικρές απαιτήσεις σε υπολογιστικούς πόρους και λειτουργεί σε παλαιό και νέο υλικό υπολογιστών.
Υποδοχή
Σε κριτική του 2014 στο Full Circle Magazine, ο Γκαμπριέλε Τεταμάντζι (Gabriele Tettamanzi) σημειώνει ότι το LXLE έχει ελάσσονα προβλήματα διεθνοποίησης και τοπικοποίησης αλλά το περιγράφει ως καλό "ελαφρύ και γρήγορο" με "πλούσιο και σταθερό λογισμικό".
Εξωτερικοί σύνδεσμοι
Κατηγορία:Διανομές Linux
Blade Runner
Η ταινία παρουσιάζει ένα δυστοπικό Λος Άντζελες, στο οποίο κατασκευάζονται, από την πανίσχυρη εταιρεία Tyrell Corporation, γενετικά προηγμένες «ρέπλικες» (replicants), οι οποίες είναι εξωτερικά όμοιες με τους ανθρώπους. Η χρήση τους στη Γη απαγορεύεται, και ρυθμίζονται αποκλειστικά για επικίνδυνες ή ιατρικές εργασίες, σε αποικίες του εξώκοσμου. Οι ρέπλικες που αψηφούν την απαγόρευση και επιστρέφουν στη Γη καταζητούνται και θανατώνονται («αποσύρονται») από ειδικούς εργαζόμενους της αστυνομίας, γνωστούς ως «Blade Runners». Η ταινία εστιάζει στην ομάδα από ρέπλικες που δραπέτευσαν πρόσφατα και κρύβονται στο Λος Άντζελες και στον έμπειρο Blade Runner Rick Deckard (Χάρισον Φορντ), ο οποίος δέχεται απρόθυμα την αποστολή να τις κυνηγήσει.
Το Blade Runner δέχθηκε αρχικά αντικρουόμενες κριτικές: κάποιοι δυσαρεστήθηκαν από τον ρυθμό του, ενώ άλλοι ευχαριστήθηκαν με τη θεματική πολυπλοκότητά του. Ένα χρόνο μετά από την κυκλοφορία της, η ταινία κέρδισε το βραβείο Hugo για την Καλύτερη Δραματική Παρουσίαση. Το Blade Runner, παρότι δεν απέδωσε καλά στη βόρεια Αμερική, έχει γίνει έκτοτε ταινία καλτ. Καθώς δέχθηκε επαίνους για τον σχεδιασμό του, ο οποίος απεικονίζει ένα «τροποποιημένο» μέλλον (ρετροφουτουρισμός), παραμένει ένα ηγετικό υπόδειγμα του νεο-νουάρ κινηματογράφου. Έφερε στο επίκεντρο του Χόλιγουντ το έργο του Φίλιπ Κ. Ντικ, και αρκετά μετέπειτα έργα βασίστηκαν στη δουλειά του. Ο Ρίντλεϊ Σκοτ χαρακτηρίζει το Blade Runner ως το «πιθανώς» πιο ολοκληρωμένο και προσωπικό φιλμ του. Το 1993 η ταινία επιλέχθηκε για παρουσίαση στο Εθνικό Μητρώο Κινηματογράφου από τη Βιβλιοθήκη του Κογκρέσου ως «πολιτιστικά, ιστορικά, ή αισθητικά σημαντική». Το Blade Runner χαρακτηρίζεται πλέον από πολλούς κριτικούς ως μία από τις καλύτερες ταινίες επιστημονικής φαντασίας που έγιναν ποτέ. Τη μουσική της ταινίας έγραψε ο Έλληνας συνθέτης Vangelis. Μια συνέχεια, Blade Runner 2049, κυκλοφόρησε τον Οκτώβριο του 2017.
Επτά εκδοχές της ταινίας προβλήθηκαν για διάφορες αγορές, ως αποτέλεσμα των αντιφατικών αλλαγών που έγιναν από τους διευθύνοντες της ταινίας. Το 1992 κυκλοφόρησε η εκδοχή Director's Cut. Αυτό, σε συνδυασμό με τη δημοτικότητα της ταινίας στον δανεισμό βίντεο, την έκαναν μία από τις πρώτες ταινίες που βγήκαν σε DVD, με αποτέλεσμα τη βελτίωση της ποιότητας της εικόνας και του ήχου της. Το 2007, η Warner Bros. κυκλοφόρησε το Final Cut της ταινίας, μία βελτιωμένη ψηφιακά εκδοχή για τα 25α της γενέθλια. Πρόκειται για τη μόνη εκδοχή στην οποία ο Σκοτ είχε πλήρη καλλιτεχνική ελευθερία, και προβλήθηκε σε επιλεγμένους κινηματογράφους. Η εκδοχή αυτή επανακυκλοφόρησε σε DVD, HD DVD, και Blu-ray.
Εξωτερικοί σύνδεσμοι
Κατηγορία:Αμερικανικές θρίλερ ταινίες δράσης Κατηγορία:Αμερικανικές ταινίες Κατηγορία:Αμερικανικές ταινίες δράσης - επιστημονικής φαντασίας Κατηγορία:Δυστοπικές ταινίες Κατηγορία:Οριγκάμι στη μυθοπλασία Κατηγορία:Ταινίες βασισμένες σε μυθιστορήματα Κατηγορία:Ταινίες παραγωγής Warner Bros. Κατηγορία:Ταινίες τοποθετημένες στο μέλλον Κατηγορία:2019 στη μυθοπλασία Κατηγορία:Ταινίες του 1982 Κατηγορία:Biopunk ταινίες Κατηγορία:Νεο-νουάρ ταινίες Κατηγορία:Ρετροφουτουριστικές ταινίες Κατηγορία:Ταινίες παραγωγής The Ladd Company Κατηγορία:Ταινίες γυρισμένες στην Αγγλία Κατηγορία:Ταινίες γυρισμένες στο Λος Άντζελες Κατηγορία:Κυβερνοπάνκ ταινίες Κατηγορία:Ταινίες σε σκηνοθεσία Ρίντλεϊ Σκοτ Κατηγορία:Ταινίες με μουσική σύνθεση Βαγγέλη Παπαθανασίου
Μακό
Το μακό είναι είδος βαμβακερού υφάσματος απ' το οποίο φτιάχνονται τα κοντομάνικα μπλουζάκια. Η ετυμολογία είναι απ' το όνομα της γαλλικής πόλης Mâcot στην οποία φτιάχτηκε για πρώτη φορά το ύφασμα αυτό. Επίσης τα κοντομάνικα μπλουζάκια τα οποία έχουν κατασκευαστεί απ' το συγκεκριμένο ύφασμα τα ονομάζουμε μακό.
Κατηγορία:Ένδυση
Ρουί Πατρίσιο
Ο Ρουί Πέδρο ντος Σάντος Πατρίσιο (15 Φεβρουαρίου 1988) είναι Πορτογάλος ποδοσφαιριστής ο οποίος αγωνίζεται ως τερματοφύλακας για την ΑΣ Ρόμα και την εθνική ομάδα της Πορτογαλίας.
Ο Πατρίσιο πραγματοποίησε το επαγγελματικό του ντεμπούτο σε ηλικία 18 ετών στην Σπόρτιγκ Λισαβόνας, με την οποία αγωνίστηκε σε 467 αγώνες και κέρδισε πέντε κύπελλα, συμπεριλαμβανομένων δύο κυπέλλων Πορτογαλίας. Τον Ιούνιο του 2018 αποκτήθηκε από την Γουλφς για 18 εκατομμύρια ευρώ, καθώς ήθελε να αποχωρήσει από την Σπόρτινγκ μετά από μια επίθεση που δέχθηκε από οπαδούς. Τον Ιούλιο του 2021 αποκτήθηκε από τη Ρόμα για 11,5 εκατομμύρια ευρώ συν τα μπόνους απόδοσης.
Ο Πατρίσιο πραγματοποίησε το ντεμπούτο του με την εθνική αντρών της Πορτογαλίας το 2010 και έκτοτε έχει πραγματοποιήσει 87 συμμετοχές με το εθνόσημο, τις περισσότερες για τερματοφύλακα της Εθνικής Πορτογαλίας. Έχει εκπροσωπήσει τη χώρα σε δύο παγκόσμια κύπελλα και τρία ευρωπαϊκά πρωταθλήματα (ήταν μέλος της ομάδας στο Euro 2008, στο οποίο όμως δεν αγωνίστηκε), κερδίζοντας αυτό του 2016, ενώ ήταν μέλος της αποστολής που κατέκτησε το κύπελλο Εθνών το 2019.
Παραπομπές
Κατηγορία:Πορτογάλοι ποδοσφαιριστές Κατηγορία:Ποδοσφαιριστές Εθνικής Πορτογαλίας Κατηγορία:Ποδοσφαιριστές Σπόρτινγκ Λισαβόνας Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου Κατηγορία:Ποδοσφαιριστές Γούλβερχαμπτον Γουόντερερς Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Τερματοφύλακες ποδοσφαιριστές Κατηγορία:FIFA Century Club Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Παίκτες νικητές Πρωταθλήματος Εθνών ΟΥΕΦΑ
Εύνομος της Σπάρτης
Κατηγορία:Βασιλείς της αρχαίας Σπάρτης
Οστρακοειδή (διατροφή)
Τα οστρακοειδή είναι ο αλιευτικός και διατροφικός όρος που περιγράφει τα υδρόβια ζώα με σκληρό κέλυφος που καταναλώνονται ως τρόφιμα. Το κέλυφος των οστρακοειδών συνήθως διαφέρει ανά είδος, ωστόσο, όλα τα οστρακοειδή είναι ασπόνδυλα. Ο όρος «οστρακοειδή» συμπεριλαμβάνει διάφορα είδη μαλακίων, καρκινοειδών και εχινόδερμων.
2732 Βιτ
Ο Βιτ (Witt) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,711. Ανακαλύφθηκε το 1926 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου και στενογράφου Καρλ Γκούσταβ Βιτ.
Οστρακοειδή (διατροφή)
Παραπομπές
Κατηγορία:Τρόφιμα Κατηγορία:Αλιεύματα
2732 Βιτ
Φυσικά χαρακτηριστικά
Ο φασματικός τύπος του Βιτ είναι A. Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι-πηγές
Βιτ
18 Μαρτίου
17 Μαρτίου | 18 Μαρτίου | 19 Μαρτίου
Η 18η Μαρτίου είναι η 77η ημέρα του έτους κατά το Γρηγοριανό ημερολόγιο (78η σε δίσεκτα έτη). Υπολείπονται 288 ημέρες.
Γεννήσεις
Λίλι Κόλινς, Αγγλίδα ηθοποιός
Ορθόδοξη Εκκλησία
Κατηγορία:Ημέρες του έτους
Η καρέκλα του Βαν Γκογκ
Το έργο Η καρέκλα του Βαν Γκογκ δημιουργήθηκε το 1888 από τον Ολλανδό ζωγράφο Βίνσεντ βαν Γκογκ. Σήμερα βρίσκεται στην Εθνική Πινακοθήκη του Λονδίνου.
Ο πίνακας δείχνει μια ρουστίκ ξύλινη καρέκλα, με ένα απλό κάθισμα από πλεγμένο άχυρο, πάνω σε ένα δάπεδο με πλακάκια. Πάνω στο κάθισμα της καρέκλας υπάρχει μια διακοσμημένη πίπα και μια σακούλα καπνού πίπας.
Φόντο
Στις 7 Μαΐου του 1888 ο Βαν Γκογκ μετακόμισε από το Οτέλ Καρέλ, στο Καφέ ντε λα Γκάρ στην Αρλ, στο νότιο τμήμα της Γαλλίας. Είχε γίνει φίλος με τους ιδιοκτήτες Ιωσήφ και Μαρία Ζινό. Το κίτρινο σπίτι στον αριθμό 2 της Πλατείας Λαμαρτέν, έπρεπε να επιπλωθεί πριν μετακομίσει εντελώς, αλλά ήταν σε θέση να το χρησιμοποιεί ως στούντιο. Ήθελε μια γκαλερί για να εκθέτει τη δουλειά του και άρχισε μια σειρά από πίνακες που τελικά περιελάμβαναν τα έργα "Η καρέκλα του Βαν Γκογκ" (1888), Υπνοδωμάτιο στην Αρλ (1888), Νυχτερινό Καφέ (1888), Εξώστης καφενείου τη νύχτα (Σεπτέμβριος 1888), Έναστρη Νύχτα πάνω από τον Ροδανό (1888) και Νεκρή φύση:Βάζο με δώδεκα ηλιοτρόπια (1888), που όλα προορίζονταν ως διακόσμηση για το Κίτρινο σπίτι.
Enjoy the Silence
Το Enjoy the Silence είναι τραγούδι του αγγλικού συγκροτήματος της ηλεκτρονικής μουσικής Depeche Mode, που συμπεριλήφθηκε στον δίσκο Violator το 1990. Το τραγούδι έγινε το δεύτερο single που κυκλοφόρησε από τον δίσκο, μετά το Personal Jesus στις 16 Ιανουαρίου 1990. Το single έγινε χρυσό στις ΗΠΑ και στη Γερμανία, ενώ το 1991, κέρδισε στα Βραβεία BRIT ως το Καλύτερο Βρετανικό Single. Το 2004, κυκλοφόρησε ξανά για τον remix δίσκο τους σχήματος Remixes 81–04 ως Enjoy the Silence 04.
Α.Ο. Σύρου
Ο '''Α.Ο. Σύρου''' είναι αθλητικός σύλλογος με έδρα την Ερμούπολη. Υπήρξε για πολλά χρόνια ο πιο επιτυχημένος ποδοσφαιρικός σύλλογος του νησιού της Σύρου, με δύο παρουσίες στη Β΄ Εθνική και πάρα πολλές στη Δ΄ Εθνική. Ιδρύθηκε το 1968 από συγχώνευση των ιστορικών αθλητικών συλλόγων Ελλάς Σύρου και Άρης Σύρου. Τη δεκαετία του '80 αγωνίστηκε για λίγα χρόνια ως «Α.Ε. Σύρας». Επίσης, είχε τμήματα ανδρικού και γυναικείου στίβου και ανδρικού μπάσκετ.
Ο σύλλογος επαναδραστηριοποιήθηκε το 2012. Το τμήμα ποδοσφαίρου μετέχει στις τοπικές κατηγορίες της Ένωσης Ποδοσφαιρικών Σωματείων Κυκλάδων. Οι εντός έδρας αγώνες της ομάδας διεξάγονται στο Δημοτικό Γήπεδο Ερμούπολης, χωρητικότητας 2.500 θεατών.
Ίδρυση
Το 1968 η δικτατορία επέβαλε τη συγχώνευση των ιστορικών ομάδων του νησιού Ελλάς Σύρου (έτος ίδρυσης 1929) και Άρης Σύρου (έτος ίδρυσης 1928), από την οποία δημιουργήθηκε ο Αθλητικός Όμιλος Σύρου. Το αντάλλαγμα ήταν η ένταξη του νέου συλλόγου στην Α΄ Κατηγορία του πρωταθλήματος της Ε.Π.Σ. Πειραιώς.
Άνοδος στη Β΄ Εθνική
Το 1973 αναδείχθηκε πρωταθλητής της Ένωσης Πειραιά, στη συνέχεια πήρε τον τίτλο του ομίλου του στο Ειδικό ερασιτεχνικό πρωτάθλημα ποδοσφαίρου και ανέβηκε στη Β΄ Εθνική. Ήταν η πρώτη και η μοναδική ποδοσφαιρική ομάδα της Σύρου που κατάφερε να φτάσει σε τέτοιο επίπεδο. Παρέμεινε για δύο σεζόν αλλά το 1975 μειώθηκαν οι όμιλοι από τρεις σε δύο και μοιραία υποβιβάστηκε. Συνέχισε στην Α΄ κατηγορία της ΕΠΣ Πειραιά έως το 1979 που έπεσε στη Β΄, με εξαιρέση τη σεζόν 1977-78 που αγωνίστηκε στην Γ΄ Εθνική Ερασιτεχνική κατηγορία.
Στην ΕΠΣ Κυκλάδων και στη Δ΄ Εθνική
Τη σεζόν 1979-80 δεν μετείχε στο πρωτάθλημα Πειραιά ενόψει της ίδρυσης της Ε.Π.Σ. Κυκλάδων, η οποία συστάθηκε το 1980 και διοργάνωσε το πρώτο της πρωτάθλημα τη σεζόν 1980-81, με τον ΑΟΣ παρόντα στην Α΄ κατηγορία. Κατέκτησε τον τίτλο και ανέβηκε ξανά στην Εθνική Ερασιτεχνική (Γ΄ Εθνική), στην οποία έμεινε για δύο σεζόν. Στη δεύτερη σεζόν (1982-83) η Εθνική ερασιτεχνική υποβιβάστηκε σε Δ΄ εθνική κατηγορία. Τη σεζόν αυτή, στη Δ΄ αγωνιζόταν και ο Αστέρας Σύρου. Στο τέλος της σεζόν υποβιβάστηκαν και οι δύο. Τότε συγχωνεύτηκαν και δημιούργησαν την '''Α.Ε. Σύρας''', όνομα με το οποίο πήρε τον τίτλο το 1984 και ανέβηκε ξανά στη Δ΄ Εθνική.
Τελευταίες επιτυχίες και διάλυση
Τη δεκαετία αυτή κυριάρχησε στο κυκλαδίτικο ποδόσφαιρο κατακτώντας συνεχώς το κύπελλο και το πρωτάθλημα όποτε υποβιβαζόταν από τη Δ΄. Εν τω μεταξύ ο Αστέρας αναδημιουργήθηκε και το 1991 η ΑΕΣ ξαναπήρε το παλιό της όνομα «Α.Ο. Σύρου». Στη Δ΄ Εθνική αγωνίστηκε με διαλείμματα έως το 1999. Το 2002 διοικητικά και οικονομικά προβλήματα είχαν σαν αποτέλεσμα τη διάλυση της ομάδας.
Επαναδραστηριοποίηση
Στις 3 Αυγούστου 2012, ο σύλλογος επαναδραστηριοποιείται και επίσημα, μετά από το σχετικό έγγραφο της ΕΠΟ που του δίνει το δικαίωμα συμμετοχής στο τοπικό πρωτάθλημα Κυκλάδων. Η ομάδα πραγματοποιεί αρκετές προσθήκες ποδοσφαιριστών (κυρίως συριανών) και επιστρέφει με νέες επιτυχίες ως στόχο.
Τμήμα καλαθοσφαίρισης
Ο Α.Ο. Σύρου είχε ομάδα μπάσκετ ανδρών που ανήκε στην Ένωση Σωματείων Καλαθοσφαίρισης Κυκλάδων. Μάλιστα, κατέκτησε δυο φορές τον τίτλο.
Τμήμα στίβου
Ο Α.Ο. Σύρου διατηρούσε τμήμα στίβου από το πρώτο έτος της ίδρυσής του. Για πολλά χρόνια ως εκπρόσωπος του ΣΕΓΑΣ στο νησί διοργάνωνε το τοπικό πρωτάθλημα στίβου και ανωμάλου δρόμου. Επίσης, μετείχε στους Αιγαιοπελαγίτικους Αγώνες Στίβου, τους οποίους διοργάνωσε το 1988.
Πηγές
Κατηγορία:Αθλητικοί σύλλογοι Σύρου Κατηγορία:Ποδοσφαιρικές ομάδες Ελλάδας Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Ελληνικοί σύλλογοι στίβου Κατηγορία:Σωματεία Ε.Σ.Κ.Κ. Κατηγορία:Ιδρύσεις αθλητικών συλλόγων το 1968 Κατηγορία:Ιδρύσεις ομάδων καλαθοσφαίρισης σε άγνωστο έτος Κατηγορία:Ιδρύσεις ποδοσφαιρικών ομάδων το 1968
Μητροπολίτης Γερμανίας Ιάκωβος Τζαναβάρης
Ο Ιάκωβος (κατά κόσμον Γεώργιος Τζαναβάρης; 1920-1971) ήταν επίσκοπος της Ορθόδοξης Εκκλησίας και Μητροπολίτης Γερμανίας. Ανέπτυξε αντιδικτατορική δράση και σκοτώθηκε σε προσχεδιασμένο τροχαίο από τη Χούντα το 1971.
Βιογραφία
Γεννήθηκε στις 4 Μαρτίου 1920 στο χωριό Αντιάς Καρύστου Ευβοίας. Σπούδασε στη Θεολογική Σχολή της Χάλκης, από την οποία αποφοίτησε το 1942. Στις 29 Ιουνίου 1941 χειροτονήθηκε διάκονος από τον τότε Μητροπολίτη Χαλκηδόνος και μετέπειτα Οικουμενικό Πατριάρχη Μάξιμο, στη Μητρόπολη του οποίου και υπηρέτησε. Το 1946 προσελήφθη ως Κωδικογράφος της Ιεράς Συνόδου του Οικουμενικού Πατριαρχείου. Στις 21 Οκτωβρίου 1947 προήχθη σε Υπογραμματέα και στις 14 Δεκεμβρίου 1950 σε Αρχιγραμματέα της. Την ημέρα των Χριστουγέννων του 1950 χειροτονήθηκε πρεσβύτερος στον Πατριαρχικό Ναό του Αγίου Γεωργίου από τον Πατριάρχη Αθηναγόρα και την ίδια ημέρα έλαβε και το οφίκιο του αρχιμανδρίτη.
Μητροπολίτης Γερμανίας
Στις 12 Αυγούστου 1969 η Ιερά και Αγία Σύνοδος του Οικουμενικού Πατριαρχείου τον εξέλεξε Μητροπολίτη Γερμανίας. Στις 30 Νοεμβρίου 1969 ενθρονίστηκε από τον Μητροπολίτη Αυστρίας Χρυσόστομο στον Ελληνορθόδοξο Ναό Αγίου Ανδρέου Ντύσσελντορφ. Επί των ημερών του δημιουργήθηκαν νέες ενορίες και στελεχώθηκε η μητρόπολη με ιερείς. Περιόδευε σε όλη τη χώρα προς βοήθεια και ενίσχυση των Ελλήνων μεταναστών. Ακόμη ξεκίνησε τις διαδικασίες για την νομική αναγνώριση της Μητροπόλεως Γερμανίας από το Γερμανικό κράτος αλλά και τις πρώτες πρωτοβουλίες για τη δημιουργία ορθόδοξης Θεολογικής Σχολής στη Γερμανία, όραμα που δεν πρόλαβε να υλοποιήσει λόγω του πρόωρου θανάτου του. Στο μικρό αυτό χρονικό διάστημα της ποιμαντορίας του διοργάνωσε τέσσερα θεολογικά συνέδρια ώστε οι ιερείς να είναι ενημερωμένοι και καταρτισμένοι για την ορθή επιτέλεση του έργου τους.
Εμφορούμενος από δημοκρατικά ιδεώδη αρνούνταν να τελεί ετήσια δοξολογία για τη χούντα με συνέπεια να δημιουργήσει πολλούς εχθρούς από το δικτατορικό καθεστώς των Αθηνών. Στις 3 Δεκεμβρίου 1971 σκοτώθηκε κοντά στην πόλη Βύρτσμπουργκ σε αυτοκινητιστικό δυστύχημα, που η κοινή γνώμη των Ελλήνων της Γερμανίας το συνδέει με αντίδραση της χούντας για τη δημοκρατική του δράση. Η εξόδιος ακολουθία του τελέστηκε στη Βόννη στις 7 Δεκεμβρίου 1971. Η υποδοχή της σορού στην Ελλάδα έγινε με ελλιπή παρουσία των τότε δικτατορικών αρχών λόγω της πρότερης δράσης του Ιακώβου και ενταφιάστηκε στην ιδιαίτερη πατρίδα του την Κάρυστο.
Με αντίστοιχο προσχεδιασμένο τροχαίο δολοφονήθηκαν στις 25 Μαΐου 1974 ο διάκονος Τιμόθεος Λαγουδάκης και ο ιερέας Παντελεήμονας Κατσούλης. Το τροχαίο συνδέθηκε εξαρχής ως σχέδιο της Χούντας για να σταματήσει την αντιδικτατορική τους δράση.
Παραπομπές
Ιακωβος Ιακωβος Κατηγορία:Επίσκοποι του 20ού αιώνα Ιακωβος
Μικέλε Στένο
Ο Μικέλε Στένο (Michele Steno, βενετσιάνικα: Michiel Sten, εξελληνισμένο όνομα: Μιχαήλ Στένος· Βενετία, 1331 - 26 Δεκεμβρίου 1413) ήταν Βενετός πολιτικός που διετέλεσε 63ος Δόγης της Βενετίας (1 Δεκεμβρίου 1400 - 26 Δεκεμβρίου 1413). Άν και δεν καταγόταν από ιδιαίτερα πλούσια οικογένεια στην νεότητα του έμεινε γνωστός για την ακολασία του, ο ίδιος και μια ομάδα νεαρών βεβήλωσαν τον θρόνο του δόγη Μαρίνο Φαλιέρο με απρεπή συνθήματα για τον ίδιο και την σύζυγο του Αλουίκια Γκραντενίγκο. Σε μεγαλύτερη ηλικία υπηρέτησε επιτυχώς την Δημοκρατία της Βενετίας ως διπλωμάτης.
Δόγης της Βενετίας
Η εκλογή του στην θέση του δόγη (1400) ήταν μια συμβιβαστική επιλογή αφού δεν υπήρχαν άλλες. Με την άνοδο του άρχισε να ντύνεται προκλητικά όπως ο Λορέντσο Κέλσι που είχε μείνει γνωστός για την κομψότητα των φορεμάτων του. Ο ίδιος είχε ωστόσο σημαντικές στρατιωτικές επιτυχίες απέναντι στην Πάντοβα και τον Κύριο της Φραντσέσκο ντε Καρρέρα, η Βενετία επεκτάθηκε σημαντικά στην Ιταλική χερσόνησο. Την εποχή του Σχίσματος υποστήριξε τον αντίπαπα Αλέξανδρο Ε΄.
Τα τελευταία χρόνια της ζωής του ήταν ηλικιωμένος και ασθενής, τάφηκε στον Ναό Αγίων Ιωάννου και Παύλου παραδοσιακό τόπο ταφής των δόγηδων μετά τον 15ο αιώνα, τον διαδέχθηκε ο Τομμάζο Μοτσενίγκο. Ο Μικέλε Στένο υμνήθηκε από τον Γιοχάνες Τσικόνια στο ποίημα του "Βενετία, μεγάλη αφθονία" σχετικά με την κατάκτηση της Πάντοβας, το ποίημα τονίζει την αγαμία του.
Δείτε επίσης
Κατηγορία:Δόγηδες της Βενετίας
HMS Lowestoft
Οκτώ πλοία του Βασιλικού Ναυτικού έφεραν την ονομασία HMS Lowestoft ή την αρχαιότερη HMS Lowestoffe, της ομώνυμης πόλεως του Σάφολκ:
Επίσης υπήρχε το μπρίκι HMS Lowestoffe Prize, το οποίο αιχμαλωτίστηκε το 1777.
Βιβλιογραφία
Lowestoft
2733 Χάμινα
Ο Χάμινα (Hamina) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από τον ομώνυμο φινλανδικό δήμο και λιμάνι.
Φυσικά χαρακτηριστικά
Ο φασματικός τύπος του Χάμινα είναι Ld. Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι-πηγές
Χαμινα
Λεοντής Χοναγμπέη
Ο Λεοντής Χοναγμπέη (Σαρτανά Αζοφική Θάλασσα, Ρωσία, 22 Σεπτεμβρίου 1853-Αύγουστος 1918) ήταν Έλληνας ομογενής σατιρικός ποιητής και τραγουδιστής.
Ο Λεοντής Χοναγμπέη ήταν γιος του φτωχού αγρότη Αθανασίου Χοναγμπέη, αναγκασμένος να εργασθεί από πολύ μικρός, μετά τον πρόωρο θάνατο του πατέρα του. Από την ηλικία των 16 ετών ξεκίνησε να ασχολείται με τη συγγραφή ποιημάτων (κυρίως μαντινάδων σατιρικού περιεχομένου), αλλά και με την ερμηνεία ελληνικών, ρώσικων, ουκρανικών και αθιγγανικών ασμάτων. Επίσης, συνέθετε μόνος του μουσική για τη μελωποίηση των έργων του. Στα περισσότερα κείμενά του χρησιμοποίησε την ελληνική διάλεκτο και με αυτά έθιγε διάφορα τοπικά κοινωνικά προβλήματα, περιστατικά της καθημερινής ζωής και στοιχεία πολιτιστικής παράδοσης. Η δραστηριότητά του αυτή τον οδήγησε σύντομα σε ρήξη με ισχυρούς παράγοντες του χωριού του, οι οποίοι πέτυχαν τελικά την εκδίωξή του, στα 1870. Εκείνη την περίοδο συνέθεσε το πρώτο του τραγούδι, με τίτλο "Για την ξενιτειά".
Το 1882 επέστρεψε στο Σαρτανά και δημιούργησε το πρώτο δραματικό ποίημα στα χρονικά των Ελλήνων της Αζοφικής, αναφερόμενο με έμμετρους στίχους τραγουδιών σε γαμήλια ήθη και έθιμα των κατοίκων της ευρύτερης περιοχής. Στα 1901 ο Χοναγμπέη πραγματοποιεί μια μεταβολή στην καλλιτεχνική του δημιουργία, καθώς αποφάσισε να εγκαταλείψει την σχετικά πεσιμιστική διάθεση που τον χαρακτήριζε έως τότε και να στραφεί σε έργα επαναστατικού, φιλοσοφικού και αντιπολεμικού χαρακτήρα. Σύμφωνα με το ποίμα "Λεοντή Χοναγμπέη" που συνέγραψε το 1934 ο Έλληνας ποιητής και λογοτέχνης Γεωργής Κωστοπράβ, ο Χοναγμπέη είχε ερωτικό δεσμό με μια άπροικη Ελληνίδα καλλονή, τη Μαρία Κοσκός. Απεβίωσε αιφνίδια και σε πλήρη πενία το καλοκαίρι του 1918, σε ηλικία 65 ετών. Σύμφωνα με φήμες που κυκλοφόρησαν ο θάνατός του οφείλεται σε δηλητηρίαση στην οποία υποβλήθηκε από το γιατρό που τον επισκέφθηκε, κατόπιν υπόδειξης πλούσιων συγχωριανών του οι οποίοι ενοχλούνταν από τα γραπτά του. Ο τάφος του βρίσκεται στη Μαριούπολη.
Πηγή
Χοναγμπεη Λεοντης
Λούντβιχ Φόιερμπαχ
Ο Λούντβιχ Αντρέας Φόιερμπαχ (Φόυερμπαχ) (γερμανικά: Ludwig Andreas Feuerbach) (Λάντσχουτ, 28 Ιουλίου 1804 > - Ρέχενμπεργκ, 13 Σεπτεμβρίου 1872 ) ήταν Γερμανός φιλόσοφος και ανθρωπολόγος. Ήταν ο τέταρτος γιος του εξέχοντος νομικού Γιόχαν Άνσελμ Ρίτερ φον Φόιερμπαχ. Είναι κυρίως γνωστός για την επιρροή, που άσκησε στον Ένγκελς και στον Καρλ Μαρξ.
Βίος και ιδέες
Η σκέψη του επέδρασε στην ανάπτυξη της μαρξιστικής διαλεκτικής. Έγινε γνωστός κυρίως για την επίδραση που άσκησε στον Μαρξ και για την ανθρωπολογική ερμηνεία του τής θεολογικής σκέψης, με επίκεντρο τον άνθρωπο. Υποστήριξε ότι ιδιότητες τού Θεού όπως η παγγνωσία, η δικαιοσύνη και η αγάπη αποτελούν αντανάκλαση αντίστοιχων αναγκών της ανθρώπινης φύσης. Επίσης, προώθησε την άποψη ότι η αντίληψη ότι ο Θεός υπάρχει ανεξάρτητα από την ύπαρξη τού ανθρώπου, οδηγεί στην πίστη στην αποκάλυψη και στα μυστήρια, τα οποία αποτελούν στοιχεία ενός ανεπιθύμητου θρησκευτικού υλισμού. Ο Φόιερμπαχ διέψευσε ότι ήταν άθεος αλλά ταυτόχρονα υποστήριζε ότι ο Θεός του χριστιανισμού είναι μια αυταπάτη. Θεωρείται ο πατέρας του σύγχρονου αθεϊσμού.
Καταφέρθηκε εναντίον τής θρησκευτικής ορθοδοξίας, ενώ ορισμένες απόψεις του υιοθετήθηκαν αργότερα από οπαδούς ακραίων λύσεων στη διαμάχη ανάμεσα στην Εκκλησία και το κράτος στη Γερμανία, καθώς και από τους ηγέτες του αγώνα της εργασίας εναντίον του κεφαλαίου. Ο Φόιερμπαχ δεν συμμετείχε ενεργά σε κάποιο πολιτικό κίνημα. Πέθανε στη Νυρεμβέργη το 1872.
Παραπομπές
Κατηγορία:Αθεϊστές φιλόσοφοι Κατηγορία:Γερμανοί άθεοι Κατηγορία:Γερμανοί ανθρωπολόγοι Κατηγορία:Γερμανοί φιλόσοφοι Κατηγορία:Υλιστές Κατηγορία:Φιλόσοφοι της θρησκείας Κατηγορία:Φιλόσοφοι του 19ου αιώνα Κατηγορία:Επικριτές του Χριστιανισμού
Before I Forget (τραγούδι)
Το Before I Forget είναι ένα τραγούδι του αμερικανικού metal συγκροτήματος Slipknot, που συμπεριλήφθηκε στον δίσκο τους Vol. 3: (The Subliminal Verses), το 2004. Στις 13 Ιουνίου του 2005, κυκλοφόρησε και ως single, το τρίτο από το εν λόγω άλμπουμ. Την παραγωγή την έκανε ο Πολ Γκρέι και ο Ρικ Ρούμπιν. Για την προώθηση του κομματιού κυκλοφόρησε και video clip, το οποίο, το 2007, ψηφίστηκε από το κοινό του Scuzz και συμπεριλήφθηκε στη λίστα με τα 100 Πιο Rock Βίντεο. Το 2006, το video clip είχε κερδίσει βραβείο Grammy, στην κατηγορία Best Metal Performance.
Ελισάβετ της Υόρκης, δούκισσα του Σάφοκ
Η Ελισάβετ της Υόρκης, δούκισσα του Σάφοκ ή Ελισάβετ Πλανταγενέτη (22 Απριλίου 1444 - περί το 1503) ήταν έκτο παιδί και τρίτη κόρη του Ριχάρδου Πλανταγενέτη, 3ου δούκα της Υόρκης και της Σεσίλ Νέβιλ. Τα μεγαλύτερα αδέλφια της Ελισάβετ ήταν : η Άννα της Υόρκης, δούκισσα του Έξετερ, ο Εδουάρδος Δ΄ της Αγγλίας, ο Ριχάρδος Γ΄ της Αγγλίας, ο Εδμόνδος, κόμης του Ράτλαντ, η Μαργαρίτα της Υόρκης και ο Γεώργιος, 1ος δούκας του Κλάρενς. Λίγο πριν τον Φεβρουάριο του 1458 παντρεύτηκε τον Ιωάννη ντε λα Πολ, τον μεγαλύτερο γιο του Γουίλιαμ ντε λα Πολ, 1ου δούκα του Σάφοκ και της Αλίκης Σώσερ. Οι παππούδες της από μητέρα ήταν ο Τόμας Σώσερ και η Ματθίλδη Μπέργκχερς.
Οικογένεια
Η Ελισάβετ της Υόρκης επέζησε μετά τον σύζυγο της περίπου μια δεκαετία, αναφέρεται ότι ήταν ζωντανή τον Ιανουάριο 1503, πιθανότατα πέθανε τον Μάιο του 1504, με τον κόμη του Σάφοκ απέκτησε :
LESS
Η LESS (Leaner CSS) είναι μία δυναμική προ-μεταγλωττιστική (precompiled) γλώσσα φύλλων στυλ η οποία σχεδιάστηκε από τον Alexis Sellier. Ανήκει στην κατηγορία του ανοιχτού λογισμικού. Η πρώτη έκδοση εμφανίστηκε το 2009 και ήταν γραμμένη στη γλώσσα προγραμματισμού Ruby και στη συνέχεια αντικαταστάθηκε από τη JavaScript. Η σύνταξή της βασίζεται σε εμφωλευμένη ιεραρχία (nested metalanguage). Περιλαμβάνει τους εξής μηχανισμούς: μεταβλητές, εμφωλευμένα μπλοκ με στοίχιση, mixins, τελεστές και συναρτήσεις. Τρέχει είτε από την μεριά του πελάτη, είτε από την μεριά του εξυπηρετητή, ή μεταγλωττίζεται σε απλή CSS. Η γλώσσα διαφοροποιείται παρέχοντας μεταγλώττιση πραγματικού χρόνου μέσω της βιβλιοθήκης LESS.js, εν αντιθέσει με τους άλλους CSS προ-μεταγλωττιστές (όπως η Sass από την οποία επηρεάστηκε ).
Μεταβλητές
Η LESS επιτρέπει τον ορισμό μεταβλητών με το σύμβολο παπάκι (@) και ανάθεση αυτών με άνω κάτω τελεία colon (punctuation).
Κατά την μετάφραση, οι τιμές των μεταβλητών εκχωρούνται στο παραγόμενο CSS.
Εμφωλευμένα μπλοκ με στοίχιση
Η LESS υποστηρίζει εμφωλευμένα μπλοκς επιλογέων, κάτι που δεν υποστηρίζει η CSS. Έτσι, η κληρονομικότητα έχει περισσότερη σαφήνεια και τα έγγραφα στυλ διατηρούνται μικρότερα.
Αποτέλεσμα του παραπάνω κώδικα σε CSS.
Mixins
Τα mixins επιτρέπουν την ενσωμάτωση όλων των ιδιοτήτων μιας κλάσης σε μια άλλη περιέχοντας το όνομά της σαν μια ιδιότητά της, με συμπεριφορά σαν σταθερά ή μεταβλητή. Μπορούν, επίσης να λειτουργούν ως συναρτήσεις και να δέχονται παραμέτρους. Όπως και παραπάνω στα εμφωλευμένα μπλοκ, έτσι κι εδώ αυτή η δυνατότητα δεν υπάρχει στην απλή CSS, στην οποία πρέπει να επαναλαμβάνουμε κώδικα σε κάθε επιλογέα. Άρα, τα mixins καθιστούν τον επαναλαμβανόμενο κώδικα πιο αποδοτικό και επαναχρησιμοποιήσιμο.
Αποτέλεσμα του παραπάνω κώδικα σε CSS.
Πράξεις και συναρτήσεις
Η πρόσθεση, η αφαίρεση, η διαίρεση και ο πολλαπλασιασμός των τιμών και των χρωμάτων χρησιμοποιούνται για να δημιουργήσουν πολύπλοκες σχέσεις μεταξύ των ιδιοτήτων. Οι συναρτήσεις αντιστοιχίζονται μια προς μια με τον κώδικα JavaScript, επιτρέποντας το χειρισμό των τιμών.
Sass
Μέχρι την έκδοση 1.4, η κύρια διαφορά του LESS με τους άλλες προ-επεξεργαστές ήταν η έλλειψη κληρονομικότητας της μορφής. Από την επόμενη έκδοση υποστηρίζεται με τη μορφή  και.
Η Sass σχεδιάστηκε για να απλοποιήσει και να επεκτείνει τη CSS, ενώ η LESS ήθελε να κρατήσει συντακτική ομοιότητα με τη CSS. Σαν αποτέλεσμα, ο υπάρχων CSS κώδικας είναι έγκυρος LESS κώδικας. Σαν απάντηση, σε νεότερες εκδόσεις της, η Sass εισήγαγε κι αυτή αντίστοιχη συμβατότητα (SCSS).
Ακολουθεί παράδειγμα σύνταξης, όπως παρουσιάζεται εδώ https://gist.github.com/674726.
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Γλώσσες υπολογιστή Κατηγορία:Βιβλιοθήκες JavaScript
Μουσείο Γαλλικών Μνημείων (1879)
Το Μουσείο Γαλλικών Μνημείων (Γαλλικά: Musée des Monuments Français) είναι μουσείο μνημειακής γλυπτικής και αρχιτεκτονικής, τμήμα της Πόλης Αρχιτεκτονικής και Κληρονομιάς. Είναι ένα από τα γαλλικά Εθνικά μουσεία και στεγάζεται σε μια πτέρυγα του Παλαί ντε Σαγιό, στην περιοχή Τροκαντερό, στο 16ο διαμέρισμα του Παρισιού, Γαλλία.
Το μουσείο συγκεντρώνει σημαντικές συλλογές εκμαγείων, τοιχογραφιών και μακετών, αναπαράγοντας αριστουργήματα της γαλλικής αρχιτεκτονικής κληρονομιάς. Οι συλλογές καλύπτουν κυρίως την περίοδο από τον 11ο έως τον 16ο αιώνα, καθώς και τον 20ό και 21ο αιώνα.
Ιστορικό
Το μουσείο προέρχεται από αναπαράσταση συλλογών του Αλεξάντρ Λενουάρ, ο οποίος, ως διαχειριστής μνημείων της γαλλικής μεσαιωνικής και αναγεννησιακής τέχνης που αφαιρέθηκαν από εκκλησίες και κάστρα κατά τη Γαλλική Επανάσταση, το 1795 άνοιξε το Μουσείο γαλλικών μνημείων στο κοινό στο μοναστήρι των Μικρών Αυγουστίνων, τώρα Σχολή Καλών Τεχνών στο Παρίσι, που λειτούργησε έως το 1816.
Το 1879, το μουσείο αναδημιουργήθηκε με το όνομα Μουσείο Συγκριτικής Γλυπτικής από τον αρχιτέκτονα Εζέν Βιολέ-λε-Ντυκ.
Από το 2007, με την ονομασία Μουσείο Γαλλικών Μνημείων ενσωματώθηκε στον αρχιτεκτονικό οργανισμό Πόλη Αρχιτεκτονικής και Κληρονομιάς.
Το μουσείο γαλλικής αρχιτεκτονικής κληρονομιάς
μικρογραφία|270x270εσ|Μακέτα του καθεδρικού ναού της [[Λαν]] Το μουσείο εκθέτει τις συλλογές του στην ανατολική πτέρυγα του Παλαί ντε Σαγιό και αποτελείται από τρία τμήματα- γκαλερί: τη γκαλερί των εκμαγείων, τη γκαλερί των τοιχογραφιών και βιτρό και τη γκαλερί της σύγχρονης αρχιτεκτονικής.
Η γκαλερί των εκμαγείων
Η συλλογή των εκμαγείων, η παλαιότερη στο σημερινό μουσείο, χρονολογείται από το 1879. Σήμερα, η γκαλερί εκμαγείων που καταλαμβάνει ολόκληρο το ισόγειο του μουσείου, παρουσιάζει, σε μια διαδρομή που είναι τόσο τοπογραφική όσο και χρονολογική, σημαντικά παραδείγματα γαλλικής μνημειακής γλυπτικής από τον 12ο έως τον 19ο αιώνα.
Η γκαλερί των τοιχογραφιών και βιτρό
Σε δύο επίπεδα, η γκαλερί εκθέτει εκατό έργα εμβληματικά της γαλλικής τοιχογραφίας από τον 11ο έως τον 16ο αιώνα. Πρόκειται για αναπαραγωγές σε πραγματικό μέγεθος μεγάλων πρωτότυπων τοιχογραφιών της γαλλικής αρχιτεκτονικής κληρονομιάς. Παρεκκλήσια, κρύπτες, θησαυροφυλάκια, κόγχες και άλλα αρχιτεκτονικά θραύσματα έχουν αναδημιουργηθεί. Έξι μεγάλης κλίμακας αναπαραγωγές βιτρό παραθύρων αντιπροσωπευτικές της τέχνης του βιτρό στη Γαλλία από τον 12ο έως τον 16ο αιώνα ολοκληρώνουν αυτήν την αναδρομική προοπτική.
Η γκαλερί σύγχρονης αρχιτεκτονικής
Η γκαλερί σύγχρονης αρχιτεκτονικής, που εγκαινιάστηκε το 2007 και καταλαμβάνει τον πρώτο όροφο του μουσείου, παρέχει ένα πανόραμα της γαλλικής αρχιτεκτονικής από το 1850 έως σήμερα. Περίπου εκατό μακέτες, δομικά στοιχεία, σχέδια, ψηφιακά έγγραφα, αρχειακές φωτογραφίες και ταινίες, καθώς και βιβλία απεικονίζουν την εξαιρετική αρχιτεκτονική και αστική ανάπτυξη αυτής της περιόδου.
Παραπομπές
Κατηγορία:Μουσεία στο Παρίσι Κατηγορία:Μουσεία στη Γαλλία
Γουίν Τσουν
Το Γουίν-τσουν (κινέζικα: 詠春) (επίσης Γουίν-τσουν Τσουάν ή Γουίν-τσουν Κουνγκ Φου) είναι κινέζικη πολεμική τέχνη η οποία έχει τις ρίζες της στη Νότια Κίνα. Το Γουίν-τσουν προφέρεται επίσης Γουίν-τσαν ή Βιν-τσουν. Το Γουίν-τσουν είναι μία από τις πιο δημοφιλείς πολεμικές τέχνες. Είναι το στιλ που διδάχτηκε ο διάσημος Μπρους Λι. Άλλοι γνωστοί δάσκαλοι (Sifu) είναι οι Γιπ Μαν,Λοκ γιου ,Τσου σονγκ τιν, Γουόνγκ Σεόν Λεόνγκ, Γουίλιαμ Τσενγ, Νίνο Μπερνάρντο,Γκαρυ λαμ, Όστιν Γκοχ, Κάρλος Λι. Ο Μπρους Λι διδάχτηκε την τέχνη του Γουίν Τσουν από τον Γιπ Μαν σε ηλικία δεκαέξι ετών.
Το Γουίν Τσουν λέγεται ότι επινοήθηκε από μία γυναίκα, την βουδίστρια μοναχή Νιγκ Μούι (Ng Mui), περίπου το 170πχ... Η μοναχή Νιγκ Μούι είχε μία μαθήτρια που ονομαζόταν Γιμ Γουίν Τσουν (Yim Wing-chun). Το όνομα Γουίν Τσουν κυριολεκτικά σημαίνει «Ελπίδα για το μέλλον». Ωστόσο είναι αμφίβολο κατά πόσο αυτή η προέλευση αποτελεί μύθο ή πραγματικό γεγονός. Επίσης λέγεται ότι το Γουίν Τσουν είναι ένας συνδυασμός τεχνικών του γερανού και του φιδιού που αναπτύχθηκε από τους μοναχούς του Νότιου Ναού του Σαολίν στην επαρχία Φουτζιέν (Fujian).
Το σύστημα Γουίν-τσουν Κουνγκ Φου
Το σύστημα Γουίν Τσουν Κουνγκ Φου δίνει έμφαση στην ταυτόχρονη άμυνα και επίθεση. Αποτελείται από απλές, σύντομες, άμεσες κινήσεις (ευθείες γροθιές και χαμηλά λακτίσματα), οι οποίες αποσκοπούν στην εξάλειψη της σπατάλης ενέργειας. Με αυτό τον τρόπο επιτυγχάνονται γρηγορότερα οι αντεπιθέσεις.
Η συγκεκριμένη πολεμική τέχνη, περιλαμβάνει τρεις φόρμες ανοιχτής παλάμης
Επίσης, υπάρχουν κάποιες ασκήσεις όπως το Τσι Σάο (Chi Sao) ή αλλιώς «Κολλημένα Χέρια» (Sticky hands) όπου οι μαθητευόμενοι αρχίζουν και μαθαίνουν από την "αφή" του αντιπάλου πως να κινούν τα χέρια τους. Η άσκηση Τσι Σάο, όπως την κάνει το Γουίν Τσουν, είναι μοναδική στον κόσμο των πολεμικών τεχνών.
Επίσης, χρησιμοποιείται η «Ξύλινη Κούκλα» (Wooden Dummy) η οποία προσομοιάζει με ένα άνθρωπο. Πάνω στη "Ξύλινη Κούκλα" οι εξασκούμενοι προπονούν διάφορες τεχνικές, βελτιώνοντας τη στάση τους και αποκτώντας μεγαλύτερη δύναμη στα χέρια τους.
Τέλος, στο Γουίν Τσουν υπάρχουν δύο τεχνικές με όπλα, τα «Butterfly Knives» και το «Μακρύ Κοντάρι (Long Pole)».
Η τεχνική του Γουίν Τσουν δεν χρησιμοποιεί την δύναμη ενάντια στη δύναμη όπως άλλες πολεμικές τέχνες π.χ το Τάε Κβον Ντο κ.ά. Αυτή η πολεμική τέχνη είναι αποτελεσματική, πρακτική, οικονομική (από άποψη χρόνου) και εύκολη να διδαχθεί. Ωστόσο, απαιτεί υπομονή και απόλυτη πειθαρχία. Οι ασκούμενοι το Γουίν Τσουν υποστηρίζουν ότι είναι ένα από τα πιο αποτελεσματικά συστήματα πολεμικών τεχνών.
Ιστορία και προέλευση
Στα κινέζικα αυτό που πλησιάζει περισσότερο στην ιδέα του Κουνγκ Φου, όπως κατανοείται απ' τους δυτικούς, αποδίδεται με τον όρο Τσουάν (quan). Έτσι για παράδειγμα η έκφραση Γουίν-τσουν Κουνγκ Φου (σημαίνει η Τέχνη του γουίν-τσουν) έχει την ίδια σημασία με την έκφραση Γουίν-τσουν Τσουάν (σημαίνει οι γροθιές του γουίν-τσουν). Δηλαδή το Γουίν-τσουν είναι ένα από τα πολλά παρακλάδια της κινέζικης πολεμικής τέχνης.
Εσωτερικό και εξωτερικό Κουνγκ Φου
Πολλοί δάσκαλοι του Κουνγκ Φου χρησιμοποιούν τη διάκριση σε εσωτερικό Κουνγκ Φου και εξωτερικό Κουνγκ Φου. Γνωστή μορφή εσωτερικού είναι το Τάϊ-τσι Κουνγκ Φου (ή Τάϊ-τσι Τσουάν). Η προέλευση του Γουίν-τσουν είναι από την Νότια Κίνα και επάγεται στα εσωτερικά μαλακά συστήματα του Κουνγκ Φου.
Βόρειο και Νότιο Σαολίν Κουνγκ Φου
Μια άλλη διάκριση είναι αυτή σε Βόρειο Σαολίν Κουνγκ Φου και Νότιο Κουνγκ Φου. Το Βόρειο Σαολίν Κουνγκ Φου αναπτύχθηκε στο Μοναστήρι-Ναό Σαολίν στη Βόρεια επαρχία Χενάν. Αντίθετα το Γουίν-τσουν είναι μία απ´τις τέχνες που αναπτύχθηκαν μεταγενέστερα στον Νότο.
Μποντιντχάρμα και Βόρειο Σαολίν
Σύμφωνα με τον κινέζικο μύθο, περί της προέλευσης των κινεζικών πολεμικών τεχνών, οι τέχνες αυτές προέρχονται από τον βουδιστή μοναχό Μποντιντχάρμα ο οποίος είναι γνωστός και ως ο ιδρυτής του βουδισμού ζεν. Ο Μποντιντχάρμα (σύμφωνα με τον μύθο) ανακάλυψε/επινόησε και διέδωσε συγκεκριμένες τεχνικές διαλογισμού και φυσικής άσκησης που αποτέλεσαν την απαρχή του σαολίν-τσουάν και εκπαίδευσε σε αυτές τις τεχνικές τους βουδιστές μοναχούς του ναού του βόρειου Σαολίν.
Το Κουνγκ Φου (Kung Fu) είναι μία από τις πιο διάσημες και πολλαπλασιαζόμενες πολεμικές τέχνες σε ολόκληρο τον κόσμο. Αρχικά, ο Μποντιντχάρμα (470-543 μ.Χ), ο οποίος ήταν γνωστός και ως «Που Ντάι Ντα Μο (Pu Dai Da Mo)» ήταν ένας Ινδός βουδιστής μοναχός ο οποίος πήγε στην Κίνα και έγινε ο ιδρυτής και ο πρώτος Πατριάρχης της Σχολής Τσαν (Patriarch of Faculty Tsan). Στα Γιαπωνέζικα είναι γνωστό ως Ζεν. Ο μοναχός Ντα Μο (Da Mo) έζησε στο Ναό των Σαολίν (Siu Lam), στο βουνό Gou-Dai, στην επαρχία Χονάν (Honan Province) στην Κίνα. Αυτός ζούσε στη σπηλιά Bear’s Ear στο βουνό Gou-Dai η οποία βρίσκεται κοντά στο Ναό των Σαολίν όπου διέμενε σε εκείνο το μέρος για εννιά ολόκληρα χρόνια και ανέπτυξε μια σειρά από ασκήσεις και μια μέθοδο διαλογισμού την οποία και δίδαξε στους μοναχούς του Ναού των Σαολίν. Αυτή η μέθοδος διαλογισμού περιλαμβάνει μερικές τεχνικές φυσικής άσκησης, οι οποίες ήταν κατάλληλες για την ενδυνάμωση του σώματος, καθώς επίσης και για αυτοάμυνα. Ο Μποντιντχάρμα, ανακάλυψε και την κλασική μέθοδο τόνωσης των μυών, η οποία περιλαμβάνει ένα πολεμικό σύστημα, που είναι γνωστό ως "τα 18 χέρια του Λόχαν" (18 Hands of the Lohan). Ο Μποντιντχάρμα καταγόταν από την Βασιλική οικογένεια και ανήκε στην κάστα των πολεμιστών. Αυτός είναι και ο λόγος που είχε εξαιρετική και μεγάλη γνώση πάνω στις πολεμικές τέχνες και τις μεθόδους τους. Ο μοναχός Μποντιντχάρμα έζησε κατά την δυναστεία των Λιάνγκ (dynasty of Liang).
Απ´το Βόρειο Σαολίν στο Γουίν Τσουν
Η παρακάτω εξιστόρηση παρουσιάζει αντιφάσεις ως προς τις χρονολογίες, τις γεωγραφικές τοποθεσίες και τα σχετιζόμενα ιστορικά συμβάντα. Πιθανό είναι ότι περιλαμβάνει στοιχεία και από μυθοπλαστικές εξιστορήσεις για την προέλευση των πολεμικών τεχνών καθώς και στοιχεία από μυθιστορηματικά διηγήματα.
Το Χονγκ Κονγκ (Hong Kong) είναι η πηγή του Γούιν Τσουν (Wing Chun). Ο Γιπ Μαν δεν δίδαξε την πολεμική τέχνη στους δύο γιούς του, γιατί δεν ήθελε να μάθουν πολεμικές τέχνες και να μπλέκουν. Ήθελε να τους κάνει γιατρούς και δικηγόρους και να έχουν άλλη κοινωνική θέση
Ο Yip Man όταν δίδαξε το σύστημα έδινε μεγάλη σημασία στην 1η φόρμα που ονομάζεται Siu Lim Τao, η οποία είναι φόρμα αυτοσυγκέντρωσης και από αυτό έβγαζε το INTER CHI που είναι εσωτερική δύναμη, που βοηθάει το αναπνευστικό σύστημα και την εσωτερική δύναμη και υγεία, καθώς και το πια τύπου ενέργεια χρησιμοποιούμε. Χαρακτηριστική είναι στην ιστορία, η επίδειξη που έγινε στο Hong Kong, όπου έλαβαν μέρος μεγάλοι δάσκαλοι από όλες τις πολεμικές τέχνες, μεταξύ αυτών ήταν και ο Yip Man. Υπήρχε ένας γερός τοίχος όπου όλοι οι δάσκαλοι επιδείκνυαν τις ικανότητές τους με διάφορα κτυπήματα, όπως διάφορες τεχνικές κτυπημάτων των χεριών που έκαναν τρύπες στον τοίχο, είτε με μπουνιές είτε με κλωτσιές. Ήρθε και η σειρά του Yip Man που σε ηλικία 60 ετών περίπου, σηκώθηκε, χαιρέτησε, προχώρησε προς τον τοίχο και εφάρμοσε την τεχνική της παλάμης του Wing-Chun στον τοίχο. Αμέσως μετά ξαναχαιρέτησε και όλοι γέλασαν διότι δεν είδαν κανένα αποτέλεσμα της τεχνικής του στον τοίχο. Τα γέλια όμως σταμάτησαν όταν κοιτάζοντας πίσω από τον τοίχο ανακάλυψαν ότι ο τοίχος ήταν έτοιμος να πέσει λες και είχε γίνει σεισμός. Όπως χαρακτηριστικά είχε γραφεί από τον Yip Man "ΕΝΑΣ ΑΝΘΡΩΠΟΣ ΠΑΝΤΑ ΟΤΑΝ ΠΙΝΕΙ ΝΕΡΟ ΠΡΕΠΕΙ ΝΑ ΣΚΕΦΤΕΤΑΙ ΚΑΙ ΤΗΝ ΠΗΓΗ ΤΟΥ", και εννοούσε ότι οι μαθητές του συστήματος πρέπει να φυλάγουν τις αρχές και τις παραδόσεις του. Ένας από τους μαθητές του είναι και ο κορυφαίος των πολεμικών τεχνών, ο ιδρυτής του JKD-Jeet Kune Do- Μπρους Λι (Bruce Lee) ο οποίος διδάχτηκε Γουίν Τσουν τη δεκαετία του 1950, στο Χονγκ Κονγκ. Για την πλήρη αλήθεια ο Μπρους Λι έμαθε από τον Γιπ Μαν το 40% του συστήματος Γουίν Τσουν. Διότι μετά έφυγε στην Αμερική αλλά και διότι ο Γιπ Μαν δεν συμφωνούσε να διδάσκει ο Μπρους Λι τους δυτικούς και προπαντός τους Ιάπωνες που είχαν σε κατοχή για πολλά χρόνια την Κίνα. Ο δε Μπρους Λι είχε τον πρώτο του μαθητή Ιάπωνα. Έκανε πολύ σκληρή εξάσκηση και κατόρθωσε πολλά από το Wing Chun και μόνο. Το JKD-Jeet Kune Do είναι καθαρό Γουίν Τσουν και θεωρήθηκε ότι δεν έπρεπε να του αλλάξει το όνομα, κάτι που στεναχώρησε πολύ τον Γιπ Μαν. Για αυτό τον λόγο όταν ο Μπρους Λι γύρισε πίσω στο Χονγκ Κονγκ, ο Γιπ Μαν του αρνήθηκε να τον διδάξει, κάτι που έκαναν και όλοι οι μαθητές του Γιπ Μαν.
Γενικές Αρχές
Όταν κάποιος βρεθεί σε κατάσταση μάχης και θυμηθεί τις αρχές του Γουίν Τσουν, τότε μπορεί να αμυνθεί και να κερδίσει τη μάχη. Υπάρχουν πολλές έννοιες, οι οποίες περιλαμβάνονται στο σύστημα του Γουίν Τσουν Κουνγκ Φου και αυτές είναι οι ακόλουθες:
Πρώτο, δεύτερο και τρίτο κουέν
Το σώμα ακίνητο σαν πελώριο λιθάρι. Τα χέρια κινούνται πιο αργά από τα πόδια χελώνας. Τα πόδια γερά ριζωμένα στη γη σαν το πράσινο μακρύκλωνο πεύκο. Η αναπνοή αχνά ακούγεται σαν τον ψίθυρο του αέρα όταν περνάει μέσα από τα δέντρα.
Τα ευθεία χτυπήματα είναι η αρχή. Μετά μαθαίνεις την τζινγκ φα δηλαδή να βγάζεις μεγάλη ενέργεια και δύναμη με μικρές κινήσεις, και να γεφυρώνεις την απόσταση με τον αντίπαλο, και τις τεχνικές χαμηλών λακτισμάτων.
Οι παραπάνω είναι οι 3 σειρές κινήσεων του γουίν τσουν, που μπορείς να τις μάθεις σε 5-6 χρόνια.
Τσι Σάο
Με την σωστή διδασκαλία και λεπτομέρεια μαθαίνουμε τα χέρια μας να γίνουν ευαίσθητοι αισθητήρες. Αυτοί οι αισθητήρες τα χέρια μας φτάνουν στο επίπεδο να αισθανόμαστε τις κινήσεις του αντιπάλου χωρίς να ακουμπάμε τα χέρια του. Απλώς ακολουθούμε τον τρόπο που κινείται ο αντίπαλος και αντιδρούμε. Επίσης μας βοηθάει να ελέγχουμε τι ανοίγματα (τρωτά σημεία) έχουμε εμείς σε μία μάχη, καθώς και τι ανοίγματα έχει ο αντίπαλός μας και να αντιδράσουμε ταχύτατα με την τεχνική μας χωρίς να σκεφθούμε παρά μόνο με την αίσθηση. Επίσης το «Τσι Σάο (Chi Sao)» ή αλλιώς «Κολλημένα Χέρια (Sticky hands)» γίνεται για να μπορέσουμε να κάνουμε άμυνα με κάποιον που έχει μεγαλύτερη δύναμη από εμάς και μαθαίνουμε να βγάλουμε την σωστή ενέργεια και να κοντρολάρουμε και να χρησιμοποιήσουν την δύναμη του αντιπάλου για δικό μας καλό, χωρίς να πάμε κόντρα στην δύναμή του. Στο Γουίν Τσουν κάνουμε πρακτική και με άλλες μοναδικές μεθόδους στον κόσμο των Πολεμικών τεχνών. Αυτές είναι οι σιδερένιες μπάρες διαφόρων μεγεθών, οι ξύλινες μπάρες για πουσάπς, τα γυάλινα βάζα με νερό για ασκήσεις των χεριών, τα χονδρά καλάμια για ασκήσεις των χεριών και μέσης, οι ξύλινοι τάκοι για δυνάμωμα των μπουνιών τα λάστιχα αυτοκινήτων για λακτίσματα, καθώς και άλλα αντικείμενα για πολύ εξειδικευμένες ασκήσεις. Επίσης, μια και όλοι οι άνθρωποι έχουμε τις κλειδώσεις των χεριών, ποδιών οι οποίοι είναι ευαίσθητοι, και σε μια συμπλοκή μπορεί να μας δημιουργήσουν πρόβλημα, οι ανωτέρω μέθοδοι ασκήσεων γίνονται για να δυναμώσουμε τα τρωτά μας σημεία.
Λακτίσματα (κλωτσιές)
Μια εσφαλμένη εντύπωση που έχουν οι άνθρωποι γύρω από το Wing-Chun είναι ότι το σύστημα δεν έχει κλωτσιές. Το Wing-Chun έχει οκτώ βασικές κλωτσιές οι οποίες είναι πολύ καταστροφικές και δεν έχουν ποτέ στόχο το κεφάλι. Η φιλοσοφία του Wing-Chun θεωρεί του ότι όσο πιο ψηλά χτυπάμε, τόσο κινδυνεύουμε να χάσουμε την κεντρική βάση της ισορροπία μας. Από το χαμηλό σημείο που ξεκινάει το πόδι να χτυπήσει, μέχρι τον στόχο, το κεφάλι, είναι λογικό ότι είναι μία Α απόσταση πολύ πιο μεγάλη (μια φορά περίπου) από την απόσταση ως τη μέση του σώματος. Άρα είναι προτιμότερο να χτυπήσουμε το κεφάλι με το χέρι, λόγω της μικρότερης απόστασης που θα διανύσουμε, και λόγω του ότι σίγουρα θα έχουμε καλύτερη ταχύτητα και πιο γερή βάση ισορροπίας στο σώμα μας.
Τα χέρια που παγιδεύουν (fok sao)
PHON SAO λέγεται η ακινητοποίηση των χεριών ενός αντιπάλου στο Wing-Chun. Επιγραμματικά μεταφραζόμενο, PHON σημαίνει, να σφραγίσω ή να απομονώσω ένα αντικείμενο ή περιοχή. Ουσιαστικά η Αγγλική λέξη "IMMOBILIZE" (ακινητοποιώ) είναι μάλλον η καλύτερη λεξική μετάφραση του PHON. Εάν, σε αυτοάμυνα, στιγμιαία ακινητοποιήσεις τα χέρια του επιτιθέμενου, η ικανότητά του να αμυνθεί ή να αντεπιτεθεί μειώνεται τρομακτικά, ειδικά εάν ακινητοποιήσεις και τα πόδια του, κάνοντάς το πολύ πιο εύκολο, γρήγορο, και ασφαλέστερο για σένα να καταφέρεις μια σειρά από χτυπήματα. Επιπλέον, οι τεχνικές αν και είναι δαιμόνιες, είναι δύσκολο να τις εφαρμόσεις ενάντια σε ένα έμπειρο αθλητή Γουίν Τσουν, και μπορούν να χρησιμοποιηθούν πιο αποτελεσματικά ενάντια σε ανθρώπους που τους αρέσουν να αποκρούουν και μετά να επιτίθενται. Εάν ένας αντίπαλος αποκρούει και επιτίθεται ταυτόχρονα, δεν είναι τόσο εύκολο να παγιδεύσεις τα χέρια του, αν και αυτό μπορεί να γίνει σε τελική ανάλυση, με σωστή εκπαίδευση. Η ικανότητα να παγιδεύσεις τα χέρια του αντιπάλου σου, εξαρτάται από την εκπαίδευση των χεριών που "κολλάνε" (Chi-Sao), από την ικανότητα τεχνικής, και από την σωστή ευαισθησία, που μπορεί να αποκτηθεί μόνο μαθαίνοντας από έμπειρους δασκάλους πάνω στο σύστημα Γουίν Τσουν.
Τεχνικές με κοντάρι
Η πολεμική τέχνη του Wing-Chun χρησιμοποιεί ένα κοντάρι μήκους 9 ποδιών (2.74 μέτρα), με σκοπό να δυναμώσουν τα χέρια και ειδικότερα οι καρποί. Υπάρχουν 12 τεχνικές του κονταριού. Οι τεχνικές αυτές επίσης σου μαθαίνουν την ακρίβεια της κίνησης, και πώς να μεταφέρεις την δύναμη σε απόσταση.
Πλεονεκτήματα του συστήματος Wing Chun Kung Fu
Τα μαθήματα του συστήματος του Wing Chun χαρακτηρίζονται από το δυναμισμό. Οποιοσδήποτε μπορεί να παρακολουθήσει τα μαθήματα του συστήματος αυτού είτε είναι αθλητικός τύπος, είτε όχι, ντροπαλός ή τολμηρός, αδέξιος ή με κλήση προς τις πολεμικές τέχνες, χονδρός ή αδύνατος κ.ο.κ. Το Wing Chun είναι σχεδιασμένο μόνο για FIGHTING, είναι το μοναδικό σύστημα στον κόσμο που έχει άμυνα και επίθεση ταυτόχρονη. Έχει σχεδιασθεί για να εφαρμόζει λογική και έχει τεχνικές που βασίζονται επιστημονικώς, για να κάνει την κάθε τεχνική του στο μάξιμουμ της απόδοσης. Δουλεύει για κάθε ηλικία, άνδρα ή γυναίκα, για ανθρώπους που είναι κοντοί, ή έχουν λιγότερη ενέργεια, αλλά εάν πραγματικά μάθουν το σύστημα και δουλέψουν σκληρά και σωστά τις ασκήσεις, θα μπορούν να αντιμετωπίσουν ένα αντίπαλο. Το Wing Chun έχει μόνο 3 φόρμες και αυτό διότι είναι μόνο με τις 3 φόρμες ένα ολοκληρωμένο σύστημα. Δεν χρειάζεται άλλες φόρμες διότι αυτές περιέχουν όλες τις κινήσεις τεχνικές για την άμυνα, επίθεση κ.λ.π. Οι 3 φόρμες είναι σχεδιασμένες για διαφορετικούς λόγους, και όχι διότι υπάρχουν στην πολεμική τέχνη. Αυτό δεν έχει το νόημα ότι η 1η φόρμα είναι μικρότερης σημασίας από την 2η ή την 3η φόρμα. Η κάθε φόρμα έχει σύνδεση με τις άλλες φόρμες και αλληλοσυμπληρώνουν στοιχεία μεταξύ τους.
Η 1η φόρμα έχει όλες τις βασικές τεχνικές, μας μαθαίνει την βασική στάση που στεκόμαστε στο Wing Chun. Μας μαθαίνει πως να δημιουργούμε την ενέργεια-δύναμη από τον αγκώνα, πως να δημιουργούμε την ενέργεια από την στάση του Wing Chun (HORSE STANCE) που πρέπει να είναι πολύ χαμηλή και σωστή. Και τέλος μας μαθαίνει την κίνηση και την σωστή θέση των χεριών και ποδιών σε τεχνικές. Η 1η φόρμα μας μαθαίνει πως επιστημονικώς να αποκτήσουμε την μέγιστη ενέργεια σε κάθε κίνηση-τεχνική. Επίσης η 1η φόρμα μας μαθαίνει την κεντρική γραμμή των κινήσεων στα χέρια μας στο σώμα μας και στην στάση των ποδιών μας. Τέλος μας μαθαίνει πως να χρησιμοποιούμε τις τεχνικές μας με όλο το σώμα μας ταυτόχρονα. To WING CHUN είναι ένα από τα πιο έξυπνα συστήματα στον κόσμο των πολεμικών τεχνών.
Έχουν μεγάλη σημασία οι λεπτομέρειες σε κάθε στάση, τεχνική, και έχει πού οικονομικές κινήσεις. Αυτός είναι ένας από τους πιο ισχυρούς λόγους ότι έχει δημιουργηθεί από γυναίκα το Wing Chun, γιατί η φύση της γυναίκας είναι ότι πρώτα σκέφτεται πολύ και μετά κινείται. Ενώ η φύση του άνδρα είναι ότι πρώτα κινείται και μετά σκέφτεται.
Η συστηματική εκπαίδευση του Wing Chun βοηθάει στο να εμβαθύνουν οι μαθητές στις αρχές του συστήματος, να αναπτύξουν και να βελτιώσουν τα παρακάτω:
Τα παιδιά διδάσκονται τον αυτοέλεγχο, την ευγένεια, το σεβασμό, ενώ ταυτόχρονα γυμνάζονται με ένα καλό πρόγραμμα. Οι μαθητές χτίζουν την αυτοπεποίθηση και τον αυτοσεβασμό καθώς προχωρούν στα επίπεδα. Με αυτόν τον τρόπο, οι ασκούμενοι βελτιώνουν τη συμπεριφορά τους.
Το Wing Chun διδάσκει τους μαθητές του να σκέφτονται αντί να πανικοβάλλονται σε μια απειλητική ή υποτιθέμενη επικίνδυνη κατάσταση κι' έτσι να δρουν με αποτελεσματικές τεχνικές αυτοάμυνας.
Το Wing Chun 'προκαλεί' ολόκληρο το σώμα - Στα ομαδικά σπορ η ανάπτυξη ισορροπίας παραμελείται, ενώ στο Γουίν Τσουν όχι.